Блог - Какво е да учиш ПРАВО в University of Southampton | EDLANTA\n09.12.2017 | Edlanta | Интервюта | 0 коментара\n#GOUK - LAW - @UniversityofSouthampton?\nДипломиралата се вече Любомира ни разказа за обучението си в University of Southampton. Ето какво ни каза тя:\nКазвам се Любомира (21) и съм от Бургас. Това лято се дипломирах от University of Southampton със специалност право – LLB Law.\nВинаги ми е било интересно да анализирам информация и да формулирам аргументи. Вълнуваха ме и въпроси като "Защо това е закона?", "Честен ли е?", "Как влияе на различни социални групи?" и т.н. Бях сигурна, че академичната част ще ми хареса много, но, честно казано, се притеснявах, че по-практическите задачи, които често изискват говорене пред хора, ще ме затруднят, понеже не бях особено уверена. Това беше още една причина, поради която реших да уча право- исках да стана по-уверена.\nУча LLB Law: това е програма, с която може по-късно да се квалифицираш и затова включва 7 задължителни предмета: конституционно право, криминално право, Европейско право, contract law, land law, equity & trusts и tort law. Тези предмети се взимат първите 2 години. През последната година трябваше да напиша дисертация и да си избера още 3 предмета. Написах дисертацията си на тема авторски права (интелектуална собственост) и избрах да уча корпоративно право, застрахователно право и интелектуална собственост.\nОсвен, че през първите две години се взимат 7 предмета задължителни за квалификация, има възможност да прекараш третата година или в чужбина или на стаж. През последната година обикновено трябва да напишеш дисертация и да вземеш още няколко модула, които сам си избираш от разнороден списък от предмети.\nОбучението е под формата на лекции и тюториали (клипчета). Лекциите са като увод в определената тема, докато тюториалите са в по-малки групи и там темата се разяснява в повече детайл. За да се подготвиш за тюториалите, трябва да прочетеш части от различни книги, случаи, закони и т. н.\nОбучението има и много практически аспекти: имах шанса да участвам в "дела" и състезание по дебати.\nПо време на обучението ми развих силен интерес в областта на търговското и корпоративно право. Също така, знаех че искам да работя в интернационална фирма. Фирмите в Лондон ме привлякоха, защото са водещи в специалностите, от които се интересувах, и имат офиси в редица страни (които можеш да посетиш като част от работата си). Като финансов център на Европа, Лондон е и изключително вълнуващо място да си корпоративен адвокат!\nЗапочнах да кандидатствам за стажове в лондонски фирми миналото лято. Процесът по кандидатстване се състои от няколко стъпки: трябва да изпратиш апликация и CV (онлайн), да минеш психометрични тестове и да отидеш на интервю. Първоначално нямах успех, защото конкуренцията е голяма. Постарах се да постигна добри резултати в университета, информирах се за нещата, с които фирмите по търговско право се занимават, участвах в разнообразни инициативи и състезания и след около 1 година кандидатстване, успях да получа място на стаж в лондонска фирма. Опитът, който получавам тук е невероятен: усилията със сигурност си струваха!\nЗнам, че кандидатстудентите се притесняват, че учейки право в чужбина, няма да могат да приложат опита си в България, но това, разбира се, зависи от какво право се интересува студентът. Ако мислиш да се насочиш към корпоративно/търговско право, не мисля, че обучението е неприложимо в България. Английски фирми, които се занимават с този вид право, имат офиси в България, които практикуват английско право (например CMS). Търговията е глобална. Английското право е популярен избор на право, което да ръководи важни търговски договори, включително и в България. Това е защото английската съдебната система е с много добра репутация за обективност. От друга страна, ако се интересуваш повече от криминално право, например, може би ще трябва да държиш приравнителни изпити, с които да се квалифицираш да практикуваш Българско право.\nБез да преувеличавам, да уча право в чужбина е може би най-доброто решение, което някога съм взимала. Програмата ми беше много интересна, запознах се с чудесни хора, лекторите ми бяха изявени академици и преподаваха с голямо желание и ентусиазъм. Изживяването ми помогна да се развия в професионален и личен план за кратък период от време. Без съмнение има и трудни моменти, но ако вложиш достатъчно труд и организираш времето си добре, нищо не е невъзможно. Да следваш право е и прагматичен избор, понеже дори след време да решиш, че всъщност не искаш да си адвокат, работодатели в различни области ценят кандидати с правни дипломи. От друга страна, ако решиш да останеш в правната професия, Англия е едно от най-вълнуващите места да го направиш\nКандидатствай БЕЗПЛАТНО с нас в партньорските ни университети!


Петролните компании искат от КЗК уличаващата ги в картел информация – Труд\nПетролните компании искат от КЗК уличаващата ги в картел информация\n11.11.2016 • 12:19\nБензиностанциите, обвинени в картелно договаряне за поддържане на високи цени са поискали от Комисията за защита на конкуренцията разкриване на тайната информация, която ги уличава.\nЧетири от петролните компании, уличени преди месец в договаряне на цените, са поискали удължаване на срока за възражения чрез т.нар. „процедура по разкриване на защитена тайна“.\nНикоя от общо шестте петролни компании, попаднали под подозрение, не се е съгласила да сътрудничи, за да избегне санкции, както им беше предложено преди месец. Оказа се, че целия процес на доказване на вина и налагане на глоби ще отнеме години.\nРазкриването на информацията ще даде право на компаниите да се защитят при евентуален процес. В много европейски държави това се случва в рамките между пет и девет години.\nПред БНР председателят на Комисията за защита на конкуренцията Юлия Ненкова обясни какво представлява процедурата:\n„Когато някоя от фирмите си признае, че е в картел искат разкриване на тайната. В това определение, с което ние казахме, че има нарушение, има защитена тайна, това са тайните, които сме извадили като кореспонденция между фирмите. Тази информация още не им е известна. По закон те имат право да се запознаят с тази информация, но трябва да направят искане за това. Повечето от фирмите вече са го направили. Изчакваме ги да изтече 30-дневният срок, в който ние трябва да се произнесем дали ще разкрием тази информация, или не. По принцип винаги разкриваме такава информация, защото това им дава право на защита.“\nИзточник: bTV, БНР


Наука ОFFNews | ПОСЛЕДНА ПРОМЯНА 26 октомври 2015 в 11:25 39280\nТази неделя превъртяхме часовниците назад, но лишаването от един час сън през пролетта не рядко е съпроводено със скок на травмите на работното място, пътнотранспортните произшествия и всевъзможни здравни проблеми за повече от 1,5 милиарда души по целия свят.\nНашите часовници и компютри се настройват автоматично, но тялото ни трудно преживява тези преходи. Дали този допълнителен час сън през есента компенсира лишаването ни от него през пролетта?\nРедица скорошни изследвания показват как един единствен час може да повлияе на нашето здраве, настроение и производителност - и то най-често по негативен начин, пише в статия iflscience.\nПрез 2008 г. учени са изследвали влиянието на тези преходи върху честотата на сърдечните атаки в масив от данни за хоспитализациите в продължение на няколко години. Те се фокусирали върху двете седмици преди и след превъртането на часовниците. Тревожен е фактът, че е регистриран скок в броя на отчетените инфаркти след прехода към лятно часово време през пролетта. Затова пък, излизането от лятното часово време през есента, тази тенденция е обърната.\nТези проблеми са по-силно изразени при пациенти, които са в трудоспособна възраст (под 65 години) и авторите твърдят, че това е следствие на негативните въздействия на лишаването от сън върху сърдечно-съдовите заболявания. Те препоръчват хората с такива проблеми да избягват бързи промени в режима на съня си, подобни на прехода към лятно часово време.\nПеходите към и от лятно часово време се свързва също и с пътнотранспортни произшествия, травми на работното място, лошо настроение и намалена ефективност. Много от тези ефекти се приписват на промените в продължителността на съня. Ефектът се увеличва още повече при хора, редовно лишавващи се от сън.\nВ синьо са означени страните, които в момента използват промяната на астрономическото време, в оранжево -където е била използвана по-рано и в червено - страните, в които никога не е била използвана. Paul Eggert/wikimedia, CC BY-SA.\nПромените в продължителността и качеството на съня заради промяната на астрономическото време са във фокуса на едно скорошно изследване. Екип от университета в Ланкастър изследва как се променя броят на посещенията за медицински прегледи в дните преди, по време и след преходите в часовото време. Само отсъствията от работа струват на здравното обслужване в Англия почти 1 милиард паунда годишно, съобщава ВВС.\nНакои психолози посочват негативните ефекти на работното място от преместването на стрелките, проявени в т. нар. cyberloafing - време, което хората прекарват да проверяват лични имейли и разглеждайки сайтове, несвързани с работата и други разсейващи дейности на работното място. Използвайки данни от търсенето с Google, авторите доказват ясна връзка между лошото качество на съня и повишените нива на cyberloafing.\nОт друга страна промяната на астрономическото време има положителни икономически ефекти. Може да се отчетат и здравни ползи - през лятото хората имат възможност да прекарват повече време на открито и да бъдат физически по-активни.\nДа се даде категорично мнение е трудно. Тези промени се случват само два пъти годишно и затова учените трябва да са предпазливи при интерпретирането на резултатите.\nИ все пак - невъзможно е да се предпазим от въздействието на промяната на часовото време. Ние не сме като компютрите да се адаптираме без проблеми като тях, човешкото здраве изисква по-внимателно отношение.\nЕтикети:здравелятно часово времемедицинасънциркаден ритъм


Какви са ви наличните избори за поверителността?\n3. Защо съхраняваме Лични данни?\nНие съхраняваме Лични данни в идентифицируем формат за минималното време, необходимо за изпълнение на нашите правни или регулаторни задължения, както и за нашите бизнес цели. Ние можем да съхраняваме Личните данни за по-дълги от изискваните от закона периоди, ако това е в нашите законни бизнес интереси и е законосъобразно. Ако Вашият Акаунт бъде затворен, ние можем да предприемем стъпки, за да маскираме Личните данни и другата информация, но си запазваме възможността да съхраняваме и осъществяваме достъп до данни доколкото е необходимо за съобразяване с приложимите закони. Ние ще продължим да използваме и разкриваме тези Лични данни съгласно настоящата Декларация за поверителност.\n4. Как обработваме Лични данни?\nДа ви изпраща маркетинг за продукти и Услуги на PayPal и продукти и услуги на несвързани предприятия. Ние можем също да обработваме вашите Лични данни, за да приспособяваме рекламното съдържание и някои Услуги или Сайтове така, че усещането им да съвпада по-добре с вашите интереси в уеб сайтовете на PayPal и на други трети страни.\nВие можете да оттеглите съгласието си по всяко време и без допълнителни такси. Консултирайте се с раздела „Вашите избори за поверителността“ за повече информация за това как можете да го направите.\n5. Споделяме ли Лични данни?\nС други финансови институции: Ние споделяме Лични данни с други финансови институции, с които си партнираме при съвместното създаване и предлагане на даден продукт. Тези финансови институции могат да използват тази информация, само за да рекламират и предлагат свързани с PayPal продукти, освен ако не сте дали съгласието си и за други употреби. Ние можем също да споделяме Лични данни, за да обработваме трансакции, да Ви предоставяме ползи във връзка с Ваши избираеми карти, както и за да поддържаме актуалността на Вашата финансова информация.\n6. Как работим с други Услуги и Платформи?\nИнформацията, която споделяме с трета страна въз основа на свързан акаунт, ще се използва и разкрива съгласно практиките за поверителност на третата страна. Преди да упълномощите свързването на акаунт, Вие би следвало да прегледате уведомлението за поверителността на съответната трета страна, която сте упълномощили да притежава свързан акаунт с достъп до Вашите Лични данни като част от връзката. Личните данни, които например PayPal споделя с акаунт или платформа на трета страна, като например профил в социална мрежа, могат от своя страна да се споделят с някои други страни, включително широката общественост, в зависимост от практиките за поверителност на профила или платформата.\n7. Международни прехвърляния\nВъзможно е горепосочените страни да са установени в юрисдикции, които да са различни от Вашата, и които да се намират извън Европейското икономическо пространство и Швейцария. Невинаги тези държави могат да предоставят съответното ниво на защита на данните. Ние сме предприели необходимите стъпки съгласно закона за защита на данните на ЕИП, за да защитим Вашите Лични данни. В частност за прехвърляния на Ваши Лични данни между свързани с PayPal компании ние разчитаме на Задължителни фирмени правила, одобрени от компетентни Надзорни органи (налични тук). Други прехвърляния могат да са въз основа на договорни защити. Свържете се с нас за повече информация по този въпрос.\n8. Как използваме бисквитките и технологиите за проследяване?\nКогато посещавате нашите Сайтове, използвате нашите Услуги или посещавате уеб сайт на трета страна, за който ние предоставяме онлайн услуги, ние и нашите бизнес партньори и доставчици можем да използваме бисквитки и други технологии за проследяване (общо наричани „Бисквитки“), за да Ви разпознаваме като Потребител, както и за да персонализираме Вашето онлайн усещане, Услугите, които използвате и друго онлайн съдържание и реклами; да измерваме ефективността на промоциите ни и да извършваме анализ; и за да намаляваме рисковете и да предотвратяваме потенциални измами и да подпомагаме доверието и безопасността в нашите Сайтове и Услуги. Някои аспекти и функции на нашите Услуги и Сайтове са налични само с използването на Бисквитки, така че ако изберете да деактивирате или откажете използването на Бисквитки, Вашето използване на Сайтовете и Услугите може да бъде ограничено или невъзможно.\nНастройката „Не проследявай“ (на английски език „Do not track“ или DNT) се задава по избор в браузърите и може да Ви позволи да изявите предпочитанията си по отношение на проследяването от рекламодатели и други трети страни. Ние не отговаряме на сигнали, свързани с DNT.\n9. Какви са Ви наличните избори за поверителността?\nРазполагате с избор по отношение на практиките за поверителност и комуникациите, описани в настоящата Декларация за поверителност. Много от Вашите избори могат да бъдат обяснени в момента, в който се запишете за или използвате Услуга или в контекста на Вашето използване на Сайт. Могат да Ви бъдат предоставени инструкции и съвети като част от усещането, докато навигирате в Услугите.\nЛични данни. Вие можете да откажете да предоставяте Лични данни, поискани от PayPal, но е възможно вследствие на това някои или всички Услуги да бъдат неналични за Вас.\nМестоположение и друга информация на нивото на устройство. Устройството, което използвате за достъп до Сайтовете или Услугите, може да събира информация за Вас, включително информация за геолокация и информация за потребление на Потребителя, която PayPal може от своя страна да събира и използва. За информация относно възможността Ви да ограничавате събирането и използването на тази информация, използвайте наличните в устройството настройки.\nАко упълномощите връзка на акаунт към акаунт или платформа на трета страна, като например профил в социална мрежа, съществува възможност да управлявате Вашите предпочитания за връзката от Вашия Акаунт или акаунта или платформата на третата страна. Консултирайте се с уведомлението за поверителността, което ръководи платформата на трета страна, за да получите повече информация за евентуалните Ви избори.\nВъзможно е да разполагате с опции за управление на Вашите предпочитания за бисквитки. Възможно е например Вашият браузър или Вашето устройство да Ви позволяват да изтривате, деактивирате или блокирате определени бисквитки и други технологии за проследяване. Можете да научите повече за това на AboutCookies.org. Можете да изберете да активирате тези опции, но това може да Ви попречи да използвате много от основните функции, налични в дадена Услуга или Сайт.\nМаркетинг: Ние можем да Ви изпращаме рекламно съдържание относно нашите Сайтове, Услуги, продукти и съвместно предлагани продукти с други финансови институции, както и продуктите и услугите на несвързани трети страни и членове на групата на PayPal чрез различни комуникационни канали, например имейл, текст, изскачащи прозорци, насочени известия и приложения за съобщения. Вие имате правото да се откажете от тези комуникации за реклами, които Ви изпращаме, като следвате инструкциите за това в самите тях. Ако имате Акаунт при нас можете също да коригирате Вашите предпочитания за комуникациите от настройките на Вашия Акаунт. Можете от устройството си да управлявате предпочитанията си за съобщенията, изпратени чрез насочени известия.\nИнформационни и други: Ние ще Ви изпращаме комуникации, които са необходими за предоставянето на нашите Услуги, известия с важна информация и други комуникации, които сте заявили от нас. Нямате възможност да откажете да получавате тези комуникации. Имате възможност обаче да регулирате носителя и формата, през които получавате тези уведомления.\nВ зависимост от ограниченията, определени в законите за защита на данните на ЕИП, Вие разполагате с определени права по отношение на Вашите Лични данни. В частност Вие имате правото на достъп, коригиране, ограничаване, възражение и изтриване и преносимост на данните. Свържете се с нас, ако желаете да упражните тези права. Ако желаете да попълните заявка за достъп до всички лични данни, които PayPal съхранява за Вас, имайте предвид, че за потвърждаването на самоличността Ви ще е необходима Ваша снимка.\n12. Могат ли нашите Услуги да се използват от деца?\nСайтовете и Услугите не са предназначени за деца под 16-годишна възраст. Ние не събираме съзнателно информация, включително Лични данни, от деца или други лица, които нямат законовото позволение да използват нашите Сайтове и Услуги. Ако се сдобием с действителна информация, че сме събирали Лични данни от дете на възраст под 16 години, ние своевременно ще ги изтрием, освен ако не сме законово задължени да ги задържим. Ако смятате, че по погрешка или неумишлено сме събирали информация от дете под 16-годишна възраст, свържете се с нас.\n13. Какво друго трябва да знаете?\nЩракнете тук, за да се свържете с нас относно Вашия акаунт или трансакция в PayPal, или направено до търговец плащане с карта.\nАко не сте удовлетворени от начина, по който отговаряме на Вашите опасения, Вие имате правото да отправите оплакване към Надзорния орган за защита на данните във Вашата държава.\nМожете да се свържете с нашия служител по защита на данните онлайн или на адрес или PayPal (Europe) S.à.r.l. et Cie, S.C.A., 22-24 Boulevard Royal L-2449, Люксембург.\nЛични данни означават информация, която може да бъде свързана с идентифицирано или пряко или непряко идентифицируемо физическо лице. „Лични данни“ могат да включват, но не са ограничени до име, пощенски адрес (включително адреси за таксуване и доставка), телефонен номер, адрес на електронна поща, номер на карта за плащане, друга информация за финансова сметка, номер на акаунт, дата на раждане и издадени от държавата документи за самоличност (напр. номер на шофьорска книжка, лична карта, номер на паспорт).\nТехнически данни за употреба означават информацията, която събираме от Вашия телефон, компютър или друго устройство, което използвате за достъп до Сайтовете или Услугите. Техническите данни за употреба ни казват начина, по който използвате Сайтовете и Услугите, като например какво сте търсили и преглеждали на Сайтовете и начина, по който сте използвали Услугите ни, включително Вашия IP адрес, статистика по отношение на начина на зареждане или преглед на страници, уеб сайтовете, които сте посетили преди да посетите нашите Сайтовете и друга информация за потребление и разглеждане, събирана чрез Бисквитки.\nКато цяло законите на Люксембург, на които подлежи обработването на потребителски данни от страна на PayPal (защита на данните и банкова тайна), изискват повишено ниво на прозрачност в сравнение с повечето други закони на ЕС. Поради тази причина, за разлика от по-голямата част от доставчиците на базирани в интернет услуги или финансови услуги в ЕС, PayPal е посочил в настоящата Декларация за поверителност доставчиците на услуги на трети страни и бизнес партньорите, пред които бихме могли да разкриваме Вашите данни заедно с целите на разкриването и вида на разкритата информация. Към тези трети страни е предоставена връзка тук. С приемането си на настоящата Декларация за поверителност и поддържането на акаунт в PayPal, Вие демонстрирате изричното си съгласие за прехвърлянето на Вашите данни на съответните трети страни за посочените цели.\nЗа да можем да предоставяме Услугите на PayPal, възможно е част от събираната от нас информация (както е посочено в настоящата Декларация за поверителност) да трябва да се прехвърли на други свързани с PayPal компании или на други организации, включително посочените в настоящия раздел, в качеството им на доставчици на плащания, шлюзове за обработване на плащания или притежатели на акаунти (или подобни). Вие приемате, че съгласно местното им законодателство, тези организации могат да са обект на закони, разпоредби, запитвания, разследвания или разпореждания, които могат да изискват разкриването на информация пред съответните органи на съответната страна. Използването от Ваша страна на Услугите на PayPal представлява Вашето съгласие за това ние да прехвърляме подобна информация, за да Ви предоставяме Услугите на PayPal.


Алисон никога не е инкасирал 4 гола като играч...\n03 Юли 2020, 19:04 598 0\nСнощи в мача срещу Манчестър Сити вратарят на Ливърпул Алисон Бекер претърпя неприятни моменти, каквито никога не е преживявал след трансфера си на "Анфийлд". Бразилският страж за първи път като играч на Ливърпул допусна 4 или повече голове във вратата си.\nКакто е известно, мърсисайдци паднаха тежко с 0:4. За последно бразилецът пусна 4+ попадения в мрежата си през април 2018 година. Тогава той бе играч на Рома и в мача срещу Ливърпул (!!!) в първия полуфинал в Шампионска лига допусна 5 гола. Двубоят на "Анфийлд" завърши с резултат 5:2 за мърсисайдци.\nИначе новият шампион на Англия можеше да загуби още по-тежко от Сити снощи. В последните минути на срещата "гражданите" вкараха пети гол, но той не бе зачетен след намеса на ВАР. А кой от състава на Сити единствен не ръкопляска на Ливърпул в шампионския шпалир вижте тук.\nНовият шампион на Англия Ливърпул допусна срамен разгро...\nГари Невил: Алисон е по-важен за Ливърпул от Ван Дайк


НАП запечата увеселителен парк и магазин във Варна – Varnautre.bg\n18:00 | 10 юли | 2019\nНАП запечата увеселителен парк и магазин във Варна\nС настъпването на активния летен сезон НАП засили контрола за спазване на данъчното и осигурителното законодателство по Северното Черноморие. В основната си част оперативните проверки се извършват от екипи на Главна дирекция „Фискален контрол“, като в проверките се включиха и командировани служители от вътрешността на страната.\nКонтролът е денонощен и се осъществява от органите по приходите чрез извършване на контролни покупки и съпоставка на касовата наличност с отчетените обороти. Установените при проверките обороти от продажби се съпоставят с данните получени в НАП чрез дистанционната връзка на фискалните устройства.\nПод засилено дистанционно наблюдение и физически контрол са поставени високооборотни заведения за обществено хранене и дискотеки на територията на град Варна и курортните комплекси.\nПри извършване на контролна покупка в магазин за продажба на касови апарати и консумативи за тях в морската столица на „тайните клиенти“ от приходната агенция не е издадена касова бележка. За това нарушение на данъчния закон обектът е запечатан за срок от 14 дни.\nПо време на проверките е установено, че център за спа процедури на „Златни пясъци” и увеселителен парк във Варна също нарушават регистрирането и отчитането на продажбите чрез фискални устройства. И двата обекта са запечатани от варненските данъчни за срок от 14 дни.\nОт НАП Варна отново напомнят на търговците, че освен налагането на глоби, когато се установят нарушения, свързани с липса на касови апарати или издадени касови бележки, инспекторите на НАП запечатват търговските обекти, допуснали нарушенията, за срок до 1 месец.\nПрез тази година в наблюдението за отчитане на приходи могат да се включат и жителите и гостите на Северното Черноморие. За тази цел е необходимо да са изтеглили на телефоните си мобилното приложение на НАП, което позволява сканиране на QR кода на всяка касова бележка и проверка за това дали е регистрирана на сървърите на приходната агенция.\nСигнали за неиздадени касови бележки могат да се подават на телефона на НАП 0700 /18-700 или на имейл infocenter@nra.bg


Продажба Продава КЪЩА гр. Пловдив 131 990 EUR\nОферта № 53530\nПродава КЪЩА - Оферта № 53530\n258 151 BGN\n156 303 USD\nПлощ: 220 м2 (599.95 EUR/м2 )\nПредлагаме на вашето внимание луксозен затворен тип комплекс от къщи в подножието на Родопите, само на 10 минути от центъра на града в първокласен квартал с безкомпромисна инфраструктура, в близост до автобусни спирки, училища и магазини. Комплекс предлагащ спокойна атмосфера, модерен дизайн и архитектура с осигурено професионално управление и поддръжка, 24 ч жива охрана и видеонаблюдение. Изградена паркова среда със зелени площи, пешеходни алеи и частен парк с детски площадка. Газификация свързана към газопроводна мрежа Ситигаз, канализация, оптично окабеляване, собствено КПП с бариера и прилежащи помещения за охрана. Всички квадратури на къщите са реални застроени площи. Къщата се състои от два етажа с РЗП -145 кв.м., 60кв.м., подземно ниво, 15кв.м. веранда, 35 кв.м предвидени за паркоместа и 120кв.м. двор. Първо ниво- просторна дневна с трапезария и кухненска част с излаз на веранда, килер, антре и тоалетна с обща площ от 66 кв.м. Второ ниво- голяма родителска спалня с дрешник, две по малки спални, санитарен възел и две тераси разгънати на обща площ от 79 кв.м. Има монтирана отоплителна система от котел на газ с подово отопление на всички помещения включително баните с индивидуално управление на всеки кръг, както и 2 радиатора в подземното ниво. Има заложени и тръби за климатици във всички помещения. Невероятен лукс на достъпни цени!!!!!


store.bg - Козметика - очна линия - 8\nКозметика ... ... Търсене на: очна линия Страница 9 от общо 42\nЧетка със скосен връх от "Standelli", с която ще постигате отлични резултати. Тя осигурява изключителна прецизност при нанасянето на очната линия. Скосеният ѝ връх позволява с лекота да очертаете очите, правейки фини линии. Това я прави подходяща и за оформяне на веждите. Четката е изработена от синтетичен косъм. ...\nЗа перфектен грим, една дама трябва да се довери на висококачествени аксесоари. Специалистите от "Sante" ви предлагат ултра прецизна четка за нанасяне на очна линия. С нея можете да създадете фини или дебели линии и да направите погледа си подчертан и съблазнителен. Четката е скосена на върха, притежава синтетични влакна, които се плъзгат гладко върху клепача. Дългата дръжка позволява удобен захват. Изработена е от дървесина, сертифицирана по FSC. Четката може да се използва с течна, гелообразна или кремообразна очна линия. ...\nТърсене на: очна линия Продукти 97-108 от над 500


Страниците с категории за електронна търговия са вашите производители на пари!\nТе осигуряват най-голям трафик и имат най-големия потенциал да увеличат значително крайния резултат.\nТе обаче не винаги са лесни за получаване.\nМоже би сте забелязали, че понякога посещавате магазин и там просто има списък с продукти без реално съдържание ...\nДокато другите страници ще са пълни с изображения и връзки към различни категории.\nИма причина за това и тя е свързана с намерението на потребителя на ключова дума и е от съществено значение да се вникне в това при формирането на вашите страници за електронна търговия.\nНо не се страхувайте, това ръководство ще ви помогне да го направите правилно.\nКак да категоризирате ключовите си думи въз основа на намерението на потребителя?\nТака че простият въпрос, който трябва да зададете, е следният:\nКакво искат да постигнат моите потребители чрез търсене на тази ключова дума?\nСлед това можете да изчислите как вашата страница трябва да бъде структурирана така, че да обслужва най-добре различните намерения на потребителя.\nНо как можем да направим това?\nЛюбимите ми начини да компилирам тази информация са:\n1. # 1- # 3 в резултатите от търсенето с Google\nRankBrain автоматично определя страниците, които потребителите ценят най-много, и ги класира най-високо в резултатите.\nТова означава, че първите 3 резултата вече трябва да бъдат структурирани по сравнително добър начин, за да може потребителят да намери това, което търси, и затова трябва да отбележите всяко от обслужваните потребителски намерения, особено над страницата.\n2. Google автоматично предлага най-доброто търсене\nТова са често срещаните търсения, които хората правят по темата, на които много хора, които извършват първоначалното търсене, ще искат отговора.\nМожете да ги намерите, като въведете в полето за търсене ключовата си дума, последвана от интервал и друга буква, например „купете телевизори a“, която ще покаже резултати за автоматично предлагане, които са най-подходящи за тази комбинация от ключови думи / букви, като „ купувайте телевизори Самсунг” и т.н.\nПреминете през всяка буква от азбуката, за да създадете изчерпателен списък, или използвайте автоматизиран инструмент като Uber Suggest.\n3. Свързани Търсения\nТова е мястото, където ще намерите хора, които прецизират своите търсения, тъй като първоначалните резултати не отговарят на техните нужди\nТой може да бъде намерен в самия край на резултатите от търсенето, където ще има списък с 8 връзки.\n4. НОВО Google Предложено търсене на изображения\nНова функция в изображенията на Google ще предложи свързани фрази в цветни полета, когато търсите ключови думи в търсенето на изображения в Google.\nТе могат да ви помогнат да разберете кои визуални ефекти хората очакват, а също и по-нататъшни потребителски намерения, които може да не сте взели другаде.\nСледващата стъпка: намерения на потребителя на клъстерна база\nСега трябва да имате изчерпателен списък с ключови думи, силно свързани с темата на вашата категория, заедно с намеренията, показани от първите 3 резултата в SERP.\nСега трябва да групирате ключовите си думи въз основа на потребителското намерение и да ги добавите към вашите намерения, изброени от горните 3.\nТова ще създаде малка селекция от намерения, които можете да се стремите да обслужвате в страницата си с категории за електронна търговия.\n3 видове оформления на страници на категории за електронна търговия\nАко имате потребителски намерения, трябва да стигнете до едно от трите заключения за оформлението на вашата страница:\n1. Списък с продукти със специфични филтри.\n2. Навигационна страница с множество подкатегории / информационни връзки.\n3. Смес от двете.\nСледващите примери ще имат за цел да дадат известна яснота за избора.\nПример # 1 - „32 инчови телевизори“ - Списък с продукти и филтри\nВ този пример търсим фразата „32 инчови телевизори“.\nНашите топ 3 резултата са от Емаг, Технополис и Техмарт. Всеки от тях има списък с телевизори с лента за филтри в дясната страна.\nТова предполага, че търсачите на тази ключова дума предпочитат оформлението на страницата с категория и затова нашата страница трябва да има подобен формат на продукти и филтри.\nПредложените търсения показват, че цената е важна за потребителя (продажби и цена).\nРазделът „прецизиране по марки“ предполага, че марката на телевизора е важен филтър за потребителя.\nМожем да заключим, че най-изявените филтри на нашата страница със списък трябва да бъдат марката и цената на телевизорите.\nПример # 2 - „купете телевизори онлайн“ - страница за навигация\nВ този пример търсим ключовата дума „купувайте телевизори онлайн“.\nОт топ 3 резултата можем да видим, че страниците са фокусирани върху навигацията на потребителя към по-специфична категория за неговите нужди (което има смисъл, тъй като това е доста общо търсене). Те се фокусират върху области като цена, размер, характеристики и марки.\nЗатова трябва да се стремим страницата ни с категории да има това навигационно оформление и да се фокусираме върху бърза и лесна навигация до всяка от тези области.\nОт свързаните търсения можем да видим, че цената и размерът са основен фактор. Може би наличието на най-добра цена или връзка за сделки би могло да послужи най-добре на тези потребители, тъй като това, което е по-горе, може да намали степента на отпадане.\nОт раздела „прецизиране по марки“ можем да видим, че много потребители искат да филтрират този резултат по марката на телевизора.\nЕдна от автоматично предложените фрази беше „и плати по-късно“, което предполага, че търсещият може да оцени финансовите възможности. Може би банер, в който се споменават финансови опции, би успокоил посетителя над страницата.\nСтраниците със смесени категории често се появяват, когато влезете дълбоко в ниша и обикновено това е, когато ключовата дума има смесени едновременно търговски и информационни намерения.\nВ такива случаи можете да обобщите информационното съдържание (използвайки кратки заглавия и структурирани данни, за да се надявате да получите богат резултат) и да препоръчате продукти за свързаното съдържание под това.\nПотребителски опит на мобилни устройства\nТова е един от проблемите с прекъсването на уебсайтовете за електронна търговия, начинът, по който потребителите взаимодействат на мобилни телефони.\nПремахнете цялото съдържание, което не преминава стойност, направете заглавието на страмоцата възможно най-малка (като същевременно запазвате ключови икони като кошница, търсене и обаждане) и добавете най-важните опции за навигация или филтриране като първите неща след заглавието на страницата.\nПромени с течение на времето\nЕдно последно нещо, което трябва да имате предвид, е, че намеренията на потребителите могат да се променят значително с течение на времето и това може да е една от причините, поради която сайт номер 1 може да отпадне на номер 4 - 9, тъй като намерението се е изместило и сайта не се е адаптирал.\nАко забележите спадане в класирането от предишните 3 страници, помислете за повторно анализиране на фразата, за да сте сигурни, че все още сте подходящ за нея.\nРазбира се, нещото, което може да потвърди или оспори тези промени, са статистическите данни на Google за анализ, така че извършването на разделени тестове и мониторинг на ангажираността на потребителя със страницата ви, както и коефициентите на конверсия трябва да ви помогнат да установите кой тип страница е предпочитан.\nАко се нуждаете от професионална СЕО оптимизация може да се свържете с нас по всяко време


Наказват превозвача, натъпкал един в друг пътниците в автобуса Куклен - Пловдив - trafficnews.bg\nНаказват превозвача, натъпкал един в друг пътни...\nНаказват превозвача, натъпкал един в друг пътниците в автобуса Куклен - Пловдив\nВсички институции са уведомени за случая\nОбщина Куклен, Пловдив Герасим Белев\n26.03.2020 13:09 2784 2\nСлед материал на TrafficNews, в който ви показахме, как пътуващите в автобуса Куклен – Пловдив са натъпкани един върху друг, е започнала пълна проверка спрямо превозвача.\nПрипомняме, че в превозното средства, с капацитет 20 души, хората са се тъпчели като сардини един в друг, лице в лице. От предоставените до медията ни снимки се вижда още, как мнозина пътуват прави. Цялата ситуация е в разрез с предписанията на РЗИ и националния кризисен щаб за социална дистанция.\n„Социална изолация” в автобуса Пловдив-Куклен! Пътуващите – един върху друг , лице в лицеМного хора все още са работните си места, а след въвеждане на кризисните мерки броя на автобусите е намален\nОбщина Куклен веднага е сезирала компетентните органи.\n„По случаят има образувани проверки от всички инстанции с цел превозвачът да понесе отговорност за нарушаване на противоепидемичните мерки. Сезирали сме РЗИ – Пловдив и Първо Районно управление – Пловдив за нарушения на противоепидемичните мерки от страна на превозвача и фирмата – превозвач. Тече процедура по налагане на санкции към транспортната фирма”, съобщават от общината.\nОт администрацията допълват, че всекидневно се извършват проверки от служители на полицията, от Районна здравна инспекция и от служители на Община Куклен из търговските обекти.\nНик 14:14, 26.03.2020\nНали са отделна община, къде са тръгнли?\nОтнемане на лиценз 19:53, 26.03.2020\nПревозвача е Хеброс Бус , при тях винаги нещо не е наред.Само плачат че нямали пари , автобусите са им в окаяно състояние.Нека им отнемат лиценза , да се обяви конкурс за нов превозвач. Не може един човек да е монополист на всички автогари в Пловдив , Север , Юг и Родопи са на инж.Дошков . Докога ще го търпим този човек да се подиграва с всички нас . Нека някой журналист да си направи експеримент една седмица да пътува по някоя от линиите от Родопската яка и да си записва само. Студени и мръсни автобуси , счупени седалки , висока скорост, чалга на макс и т.н.\n02.06.2020 00:01 Хороскоп за 2 юни: Парите ще дойдат при Везните, възможност за растеж при Скорпионите 1216\n01.06.2020 23:30 Фюри обяви нова цел - най-голямата сделка в бокса 501\n01.06.2020 23:00 Звездните майки на България и техните наследници на 1 юни 1536\n31.05.2020 19:00 След годежа: Роси Пейчева мина под венчило! Сватбата е край Асеновград 93494


Бамбукова кутия за храна\nЕко кутия за храна направена от бамбукови фибри и PP пластмаса. Еластична лента против отваряне. Вилица и нож в ...\nДамско модерно и удобно поларено яке, лесно за поддръжка, произведено по специална анти-пилинг технология от ...\nМъжки плетен суичър сив\nПлетен суитчър- яке с качулка. Всички ципове са с дизайнерски плъзгачи, а централния има и протектор за брадата. ...\nМъжки плетен суичър син\nМъжки плетен суичър тъмно сив\nДамско зимно яке - черен\nМодерно ветро и водоустойчиво дамско яке с пълнеж, комбинация от шушляк, полиестер и микрофибърна вата. Якето е с ...\nДамско зимно яке - син\nДамско зимно яке - розов\nМъжко зимно яке - син\nМодерно ветро и водоустойчиво яке с пълнеж, комбинация от шушляк, полиестер и микрофибърна вата. Якето е с ...\nМъжко зимно яке - червено


Можеш да обичаш счупен мъж, но не можеш да го ...\nТи обичаш дълбоко. Съпричастността ти улеснява разбирането на чуждите емоции. Търсиш възможности да дадеш втори и трети шанс. Намираш удовлетворение в това да помагаш на хората през трудни моменти, особено на тези, на които държиш.\nНе е изненада, че привличаш мъже, които се нуждаят от изцеление. Не си длъжна да спасяваш всички, нито пък можеш. Разбира се, можеш да обичаш разбит мъж с цялото си сърце, но не можеш да го поправиш, залепиш и да го направиш цял.\nСчупеният мъж никога не е истински щастлив. Той няма да го признае, но ти ще го усетиш по начина, по който се отнася с теб. Ще го видиш по начина, по който говори. Той знае, че заслужаваш нещо по-добро от това, което той дава. Твоето щастие му напомня за неговата собствена болка, която се е загнездила в душата му.\nСчупеният мъж е емоционално недостъпен. Той те държи на разстояние, не желае и не може да комуникира ефективно. Той се сдържа, а около сърцето му има каменни зидове. Той ще саботира връзката, правейки и най-малките неща по-трудни, отколкото трябва.\nСчупеният мъж не поема отговорност за живота или щастието си. Той обвинява света за всичко негативно, което му се е случило. Кара те да поставяш под въпрос стойността си, да се чувстваш засрамена и луда. Той те кара да преминаваш през емоционални сътресения, източва душата ти.\nМожеш да обичаш разбит мъж, но не можеш да го поправиш.Той трябва да има желание за промяна. Трябва да види стойността на живота и на това, което му предлагате на готово. Понякога да го обичаш означава да го пуснеш да си иде и да обичаш себе си. Опитала си, подкрепила си го и си била търпелива твърде дълго време. Не се отказваш от него, макар че той ще те обвини точно в това. Правиш място за себе си.\nБолно е да си тръгнеш, защото знаеш какво е да се чувстваш сам. Не искаш да си тръгнеш, но знаеш, че не можеш да бъдеш „патерица”. И ти остава да се надяваш, че някой ден той ще се върне стъпил здраво на двата си крака. Можеш да обичаш счупен мъж, но не можеш да го направиш цял…\n6 неща, за които мъжете се чувстват несигурни


Стенна стойка за монитор или телевизори 26" - 55". Максимално поддържано тегло - 56 кг. Разстояние между крепежните отвори за монтаж (VESA): 100 х 100 / 400 x 400 мм. Наклонът на стойката е - 15 ~ +5 о. Наличен е вграден нивелир.\nБърз и лесен монтаж на стена. Стойката е изключително стабилна и удобна. Предлага се в картонена кутия с включени крепежни елементи за монтаж.


Съратниците на Апостола - БРОД ЗА БЪЛГАРИЯ\nСъратниците на Апостола\nЧетирима книжари, дали своя живот за родината си.\nAвтор: Надя Богомилова 19 Юни 2017\nВ памет на обесените софийски книжари е планиран грандиозен мемориален комплекс, от който е осъществена само една част – Лъвов мост. Четирите лъва символизират четиримата български герои.\nСъратниците на Апостола са много, но за повечето не се знае почти нищо. На някои от тях се знаят имената, за други има малко подробности, а трети дори не са споменати из историческите трудове. Нека ви разкажа за саможертвата на Стоян Неделчев Табаков, Никола Крушкин- Чолака, Георги Стойчков Абаджиев и Киро Геошев. Четирима книжари дали своя живот за родината си. Обесени, защото са книжари!\nНа 15.11.1877 г. едновременно са обесени четирима съратници на Васил Левски. Тези герои на българското освобождение участват в развитието на революционна дейност, като разнасят със себе си книги, карти, учебни пособия и в двойното дъно на своите сандъци, тайно пренасят революционна литература и вестници. Книжарите поддържат връзка с всички учители и по-будни хора, което помага за развитието на революционната дейност на Дякона. Тяхната история е безкористната саможертва в борбата за национално освобождение.\nСтоян Неделчев Табаков е роден в село Якоруда. По-късно става съдружник в търговията на своя братовчед – Никола Вардев. Заедно с Никола, около 1864 – 1865 година откриват на Златарската чаршия (днешната улица „Сердика“) първата книжарница в София. Единият продава в книжарницата, а другият обикаля и снабдява с просвета села и градове. Книжарницата доставя български книги и учебници на училищата в Софийско и Източна Македония. Книжарите стават членове и са много активни за Софийския революционен комитет, основан от Васил Левски през 1870 година. През 1877 г., по подозрение за революционна дейност и съдействие на руските войски, турците правят обиск в книжарницата на Вардев и Табаков. Te откриват революционни книжа и двамата книжари са арестувани за разпространение на съставения от Вардев сборник – песнопойка с патриотични текстове „Народни песни“, сред които и забранената песен на Добри Чинтулов „Вятър ечи, Балкан стене“. За тази песнопойка книжарите са осъдени на смърт. (Никола Вардев е осъден заедно със съдружника си, но поради болест и с помощта на голям откуп, екзекуцията му е забавена. Така той доживява идването на руските войски в София). Стоян Табаков е обесен на мегдана на Капан махала.\nНикола Стефанов Крушкин – Чолака е роден през 1836 г. в Бистрица. Никола Стефанов Крушкин е български просветен деец, софийски книжар и революционер, съратник на Васил Левски. Никола остава сирак от малък и постъпва като послушник в Драгалевския манастир „Св. Богородица Витошка”, където игумен е съратникът на Васил Левски, отец Генадий Скитник. Там Никола Чолака се запознава с Левски и под прикритие на таксидиотството обикаля и спомага за основаването на Тайни революционни комитети в Софийско. Просветителската му дейност е свързана с книжарницата, която държи в София на тогавашния пазар „Куру чешме“ (днес на ъгъла на ул. „Алабин“ и бул. „Витоша“). Наред с другата литература, разпространява бунтовни и патриотични брошури. В Дупница турците залавят бунтовна кореспонденция и разкритията стигат до софийския книжар. Никола Чолака e заловен и oбесен от турците пред собствената си книжарница на 15 ноември 1877 година.\nГеорги Абаджията (Георги Стоицев, Георги Стойчков Абаджиев) е роден през 1848 година. Той e български националреволюционер от ВРО, куриер на Софийския революционен комитет. Служи като псалт в църквата „Св. Неделя” и подпомага създаването на книжовната сбирка към нея. Притежава своя книжарница в хана на Кара Димитър Тахов в Драз махала (при днешния Лъвов мост). Обесен на 15.11.1877 година до дюкяна си на Канлъ река (Кървава река). Георги е най-младият от четиримата.\nКиро Геошев Хранов (Киро Селянчето, Киро Кафеджи) е търговец, софийски книжар. Съратник на Васил Левски и член на Софийския революционен комитет на ВРО. Дюкянът с книжарница в София е на Конския пазар (до днешния Солни пазар). Там се събира Софийският комитет, крият се комитетските пари и се правят фалшиви паспорти. Тук на няколко пъти Киро се среща и с Левски. Участва в национално-освободителните борби. Като сподвижник на Васил Левски, пропагандира българската национална идея. Разпространява в София и околните села родолюбива литература, като например сбирката с хайдушки и патриотични текстове „Народни песни”. През 1876 г. Киро Геошев организира и финансира протестна делегация на българите от Софийско и Пернишко до руския цар за свидетелства пред царя за издевателствата на турците при потушаването на Априлското въстание.\nКиро Геошев е обесен на Говежди пазар, а бесилката е точно над олтара на старата черква Св. Спас.\nДик де Лонли, по това време, военен кореспондент на френския вестник „Le monde illustre”, пише: „едно момче от осъдените пеело славянска патриотична песен пред бесилката“. Това е Киро Геошев, който при езекуцията пее песен, а песента, която пее, е „Вятър ечи, Балкан стене”.\nСлед Освобождението в памет на обесените софийски книжари е планиран грандиозен мемориален комплекс, от който е осъществена само една част – Лъвов мост. Четирите лъва, поставени в четирите ъгъла на Лъвов мост, символизират тези български герои – софийски книжари.\nИмената на тези четирима книжари, както и датата 15.11.1877 година, трябва да бъдат запомнени и предавани, а всеки, преминавйки през Лъвов мост, трябва да знае борбата за свобода, на тези четири лъва. На 15.11.1877 година до четири книгопродавници са издигнати четири бесилки. Обесени, защото са книжари. Стоян Табаков, Никола Чолака, Георги Стойчков и Киро Геошев.


Почетна грамота за мъж от Търговище, спасил свои съседи от пожар - 24chasa.bg\nПочетна грамота за мъж от Търговище, спасил свои съседи от пожар\nГлавен инспектор Ангел Ангелов /вляво/ връчи на Юсуф Исмаилов от Търговище почетната грамота за достойната му постъпка. Снимка: МВР\nТя му бе връчена от началника на РСПБЗН в Търговище главен инспектор Ангел Ангелов\nДнес в РСПБЗН в Търговище по покана на ръководството на службата гостува 55-годишният Юсуф Исмаилов от същия град, съобщават от пресцентъра на ОДМВР. Той бе поканен, за да получи почетна благодарствена грамота за своя доблестна постъпка от вчера, която силно впечатлила служителите от три екипа на противопожарната служба, отзовали се на получен в 10,56 ч на 17.11.2021 г. сигнал за възникнал пожар в стая на апартамент в жилищен блок в кв. „Запад 3“ на Търговище.\nВ жилището на шестия етаж, където възникнал пожарът, живеели майка и син – и двамата със сериозни здравословни проблеми. С Юсуф били съседи повече от четвърт век. Огънят бързо се е разпространил, защото в близост имало различни леснозапалими материали – матрак, диван, бюро.\nКогато лумнал огънят в стаята, в която живеели, жената започнала да вика за помощ. За късмет на собствениците на жилището съседът им, който бил в отпуск /работи в охранителна фирма/ и тъкмо се канел да тръгне за село, за да помогне на вече възрастните си родители, чул виковете й. През открехнатата входна врата на съседния апартамент излизал гъст облак дим. Мъжът я отворил и видял пламъците, излизащи от стаята, но това не го разколебало нито за момент. Първо изтеглил майката и сина на безопасно място извън жилището им, което не било лесно, защото хората били силно стресирани и не искали да излизат. После започнал с подръчни кофи да налива вода, за да не допусне огънят да се разрасне. Съпругата му пък пълнела съдовете с вода. В това време пристигнали и пожарникарските екипи.\n"Не съм се замислял изобщо дали да го правя – трябваше да се действа бързо. А и по природа не съм от страхливите. Така съм възпитан – трябва да се помага на хората винаги, когато можеш, защото всеки може да изпадне в беда. Друго поведение не би било човешко. Не съм го направил за благодарности, нито се чувствам герой. А и пожарникарите дойдоха толкова бързо…Убедих се с очите си, че професията им не е никак лесна.“, сподели на срещата Юсуф.


Украйна - Между два свята - forum.gong.bg\nУкрайна - Между два свята\nМнениеот dindan » 29 юни 2012 14:39\nМежду два свята: Украйна не е точно в Европа и не е точно в 21 век\nТези, които твърдят, че България е страна на контрастите, просто не са били в Украйна. Тук наистина няма средно положение. Или още си в соца, или си кандидат за класацията на "Форбс". Или караш очукана лада, или мерцедес. Или си от Янукович, или си му бесен заради Тимошенко. Или страдаш по Русия, или дърпаш към Запада. Само две неща обединяват украинците – водката и жените. И с това са известни по цял свят.\n"Колко върви бензинът в София?", пита Саша, таксиметров шофьор към 30-те, топло настроен към чужденците, както и почти всичките му сънародници. След като получава отговор, доволно превключва на горна предавка по един от проспектите в Донецк. "При нас е много по-евтин, както и алкохолът. Тук сега е много скъпо, но само за европейското. Когато всички си тръгнете, цените ще се сринат. Но и клиентите ще изчезнат", жалва се Саша и продължава темата за контрастите. Убеждава, че кара нормално такси, но имало и много измамници, особено покрай мачовете. Не подозира, че само преди минути пратеникът на "Преса" се бе убедил на свой гръб. Първият опит за ангажиране на "нормален" транспорт от жп гарата до центъра на Донецк е с безславен край – няколко отсечки по-надолу, няколко бели косъма повече и няколко десетки евро по-късно човек изпитва един от онези редки моменти на благодарност, че е жив. Шофьорът не е сам – сякаш по навик на задната седалка се мята негов другар с още по-съмнителен вид и невъзмутимо пали цигара... марихуана. А полицаите са през 10 метра. Тогава реалността се стоварва върху теб - това тук не е точно Европа. Това не е 21 век. Това дори не е България.\nКомуникацията на англо-руско-украински с "нормалния" Саша после е като божи дар. Всъщност той е сред малцината, които сносно владеят чужд език. Вероятно остатъчен навик от едно време - украинците механично отказват да комуникират с някой, който не говори на техния език. Дори на гарите не считат за необходимо да съобщават на английски часът на потегляне/пристигане и номера на перона за влака, за който се предполага, че ще превозва чужденци. Домакинството на европейското първенство не е достатъчен повод Украйна да се отвори към света. Въпросът дали изобщо го желае е съвсем сериозен.\nНа местните обаче не им пука как ще изглеждат пред гостите, освен ако не стане много напечено. Те си имат универсално средство за замазване на очите – местните девойки. Дори само гледката им е достатъчна да разтопи вбесеният чужденец. Всички митове и легенди, които се носят за красотата на украинските жени, са напълно достоверни. За разлика от "змийската" хубост на полякините, тук девочките са повече от приветливи. Готови са на всичко, за да общуват с чужденеца още минутка повече. Не случайно се появиха оплаквания, че професионалните жрици на любовта са я закъсали заради огромния брой "нормални" момичета, склонни да си легнат с гостуващите фенове просто заради спорта...\nСекс със или без пари, както пожелаеш. Ако, разбира се, изобщо се престрашиш в страна с 1 милион заразени със СПИН. Нищо изненадващо в меката на контрастите. Черно-бялото лице на Украйна са големите градове – просто в провинцията часовникът е спрял някъде във времената, когато още не е имало часовници. Киев, Донецк, Одеса, Днепропетровск, Лвов, Харков, Севастопол – всички са арена на противоборството между два свята. Небостъргачите никнат покрай панелките като гъби, първокласните пътища са привилегия само за централните квартали. Всяка по-голяма гара, спирка или подлез е задължителен повод в съседство да изникне битпазар. Където всичко върви между 10 и 30 гривни (2-6 лева). От бельо до маркови часовници, съвършен фалшификат.\nЕдин от небостъргачите в Донецк в близост до стадион "Донбас Арена" е собственост на сина на президента Виктор Янукович – също на име Виктор. Той притежава още един в града, а вероятно още десетина из страната. Оказва се, че Янукович-младши е деветият най-богат украинец, което означава, че наистина е много богат. "В Украйна богаташите се грижат добре за служителите си, но не и правителството. Янукович си живеят добре на гърба на народа. Друго нещо е Ринат Ахметов. Той е №1 по състояние, но няма да чуете лоша дума за него от никого", обяснява таксиджията Саша, за да подсили впечатленията, че е настроен про-Тимошенко. "Янукович е като руски мужик – прост, необразован мошеник. Бивш общ работник, издигнал се до върха на властта в размирните години. Тимошенко умее да общува, да убеждава. Има подход към хората", сваля окончателно картите шофьорът.\n"Всеобщият любимец" Ринат Ахметов е виновникът за построяването на стадиона-красавец "Донбас Арена" през 2008 г. Благодетелят на Шахтьор Донецк хвърля 400 милиона евро, за да се получи наистина уникално съоръжение. Разположена в центъра на града, футболната перла единствена подсеща за голямото събитие в ден без мачове. След отпадането на Украйна в груповата фаза, за местните европейското първенство се превръща единствено в начин да припечелят. Трябва да признаем – твърде късно. Поляците бяха в час още преди началото на първенството. И взеха максимума...\nВсъщност футболът в Украйна се свързва почти само с името Андрий Шевченко, ако не броим двата клубни мастодонта Динамо Киев и Шахтьор. Ликът на Шева наднича отвсякъде, а решението му да се откаже след края на Евро 2012, е сред горещите теми. Местните прогнозират, че ще подхване бизнес по примера на големите звезди на Шахтьор Донецк, "уредени" с някоя хубава пазарна ниша от Ахметов. Просто е – всичко става с връзки, дори на най-високо ниво. В Украйна общи правила няма, но никой не недоволства. Просто живее в своята половина от действителността.\nАвтор: Виктор Игнатов, пратеник на вестник "Преса" на Евро 2012\nRe: Между два свята\nМнениеот Captain Stottlemeyer » 29 юни 2012 15:23\ndindan написа: .... Всички митове и легенди, които се носят за красотата на украинските жени, са напълно достоверни.....\n+1 Не са митове...... Обиколил съм половин Европа, но не съм срещал по-красиви жени от украинките (да ме прощават нашите сънароднички).\nП.П. Що се отнася до таксиметрите, да не би "бакшишите" в столицата (а и в други наши градове) да са по-различни от украинските си колеги!? Авторът на статията май не е пътувал с такси от аерогарата до центъра на София (примерно).\nПоследна промяна от Captain Stottlemeyer на 29 юни 2012 16:05, променено общо 1 път.\nRe: Украйна - Между два свята\nМнениеот football_fb » 29 юни 2012 15:58\nАко ще и да са в 15 век - тая си е! Имате вече голям форум ... а щом са го завоювали, значи има защо!\nМнениеот гражданин от село » 29 юни 2012 18:26\nКой му е казал на автора на статията,че всички са длъжни да говорят английски(дори и да го знаят).А това, че в България е научен като чуе английска реч да си сваля гащите и да се хваща за палците на краката си е негов проблем.\nМнениеот TSHABALALA » 29 юни 2012 20:55\nСя къв е извода по-добре ли са или са по-зле от нас?\nМнениеот castiel » 29 юни 2012 21:14\nЧе то и тука си е тука , масово хората се чудят как да карат и подържат 10+ годишната си кола , а другите се чудят каква нова кола за 200 - 300 хиляди да си вземат.Целта е богатите да стават по-богати , а другите да го д**ат.\nАма хората приеха Европейско , а ние дори нямам нито един такъв стадион и в близките 5-6 години НЯМА ДА ИМАМЕ !!!\nМнениеот sandi74 » 29 юни 2012 21:39\nХубава страна с хубави хора.\nМнениеот GOLEADOR » 29 юни 2012 22:45\nМоже хората да са бедни в Украйна ,но я им вижте абитуриентите и ги сравнете с нашите.Явно парите не играят роля когато става въпрос за духовно израстване и естетическо възпитание.\nМнениеот Corwin » 30 юни 2012 05:54\nгражданин от село написа: Кой му е казал на автора на статията,че всички са длъжни да говорят английски(дори и да го знаят).А това, че в България е научен като чуе английска реч да си сваля гащите и да се хваща за палците на краката си е негов проблем.\nХъ-хъ. Забавен си. Да говорят само един език (дори и да знаят още 10) е черта именно на народите с голямо самочувствие и малко или никакво покритие - англичани, французи, италианци, българи например. Да знаеш два езика е нещо задължително вече, ако искаш да се развиваш. И знаеш ли защо особено за нас това е задължително? Защото ние нямаме ресурси, нямаме икономика, нямаме нищо наше си - съответно трябва да комуникираме поне на базово ниво с останалата част от света Просто е.\nМнениеот deladog » 01 юли 2012 16:24\nСъгласен съм и с двамата! Един език е малко, а английският е повече от противен (точно както са противни англоезичните - вероятно има връзка). Затова, хора, учете руски и украински - хем близки нам езици, хем с перспектива в бъдещето. А и останалата част на света все повече започва да цени руския като универсално средство за комуникация не само в Източна Европа.